Cappelen-gruppen
Store norske leksikon,Økonomi og næringsliv,Næringsliv,Bedrifter og personer,Norske bedrifter og varemerker
Cappelen-gruppen er et norsk industri- og landbrukskonsern på Ulefoss i Nome med historie tilbake til 1729. Selskapet har blant annet virksomhet innen jernstøperi, skogsbruk, kraftproduksjon, og landbruk.
Selskapet eier i 2021 omtrent 226 kvadratkilometer med skog gjennom Cappelen Holding AS, som eies av Carl Diderik Cappelen som største aksjonær med omtrent 85 prosent eierskap, og Johan Diderik Cappelen med omtrent 15 prosent eierskap. I 2020 omsatte selskapet for over 800 millioner kroner. Fra 2016 er Birger Solberg daglig leder, og fra 2001 er Carl Diderik Cappelen styreleder. I 2021 gikk Johan Diderik Cappelen inn som styremedlem. Historikk Selskapets historie går tilbake til 1729, når Didrik Von Cappelen kjøpte skogeiendom i området Ulefoss og omegn. I 1835 kjøpte Diderik Cappelen opp tidligere Holden Jernværk, og endret navnet til Ulefos Jernværk.I 1854 tok sønnen Severin Diderik Cappelen over virksomhetene, og eiendommene etter sin far. I 1881 ble et nytt sagbruk bygget, samtidig som Severin de siste årene hadde kjøpt opp flere skogeiendommer. I 1885 tok sønnen til Severin, Diderik Cappelen over virksomhetene, og jernverket begynte å benytte seg av elektrisk kraft.I 1907 ble fallrettighetene ved Vrangfoss kjøpt opp for å sikre den fremtidige bruken av elektrisk kraft til jernverket. I 1919 tok sønnen Harald Severin Diderik Cappelen over virksomhetene. Under Harald og sønnen sitt eierskap ble virksomheten modernisert og utvidet. Virksomhetene gikk gjennom store forandringer, og flere nye virksomheter kom til. I 2001 gikk Carl Diderik Cappelen inn i selskapet som styreleder. I 2021 er det Carl Diderik og Johan Diderik som eier selskapet. Les mer i Store norske leksikon Cappelen – norsk slekt industri Ulefoss Skogbruk norsk industrihistorie før 1940 Eksterne lenker Cappelen-gruppens hjemmeside